Neural Network OCR - CodeProject 10,550,276 members (64,101 online) CodeProject::Workspaces
Last Visit: 31-Dec-99 18:00 Last Update: 18-Apr-14 20:33Refresh« Prev123456789 Next » 25% korting op Liv gedurende het voorjaar! | Musthaves.nl - Melamine - Acaciahout
Materiaal: Melamine Acaciahout Kannaland Gratis noodhulpkursusse vir Kannaland - Kannaland
Gratis noodhulpkursusse vir Kannaland
Die ambulansdienste in Ladismith en Calitzdorp beplan om die Emergency First Aid Respondents (EFAR) kursus oor die volgende paar maande gratis in die streek aan te bied. Die kursus wat deur beide die Universiteit van Stellenbosch en die Universiteit van Kaapstad gesertifiseer is, gee mens die nodige kennis om eenvoudige lewensreddende tegnieke toe te pas totdat gespesialiseerde mediese hulp opdaag.
Volgens Norman Swartz – die stasiebestuurder vir die ambulansdiens in Calitzdorp – is dit kursus veral belangrik in Kannaland waar mediese geriewe skaars is en waar baie mense nog op plase of in afgeleë gemeenskappe leef. Die kursus is vir enige persoon wat die basiese beginsels wil leer en hoe om dit toe te pas in noodsituasies.
Die kursus word deur middel van lesings en praktiese demonstrasies aangebied en behels onder meer die spalk van bene, kunsmatige asemhaling, beheer van bloeding en wondbehandeling. Notas sal verskaf word. ‘n Teoretiese en praktiese eksamen moet na afloop van die kursus voltooi word. Suksesvolle kandidate sal ‘n sertifikaat ontvang.
Inwoners wat belangstel om die kursus by te woon, moet die Ladismith of Calitzdorp ambulansdienste skakel vir nader besonderhede. Kursusse sal net aangebied word indien daar genoeg belangstelling is. Die ambulansdienste benodig ongeveer 24 mense per sessie. Die beste is om jou naaste diens te skakel (sien besonderhede hieronder) om op jou naam neer te sit en om uit te vind wanneer die volgende sessie sal plaasvind.
Ladismith Ambulansdiens Calitzdorp Ambulansdiens
Skakel 028 551 2169 en praat met Jenine Ruiters of bespreek jou plek by die ambulansdiens te Nissenstraat 7. Skakel 044 2133 068 en praat met Norman Swartz of bespreek jou plek by die ambulansdiens te Voortrekkerstraat 29.
Calitzdorp se eerste kursus vir 2015 voor die lesingslokaal wat Calitzdorp Kelders gratis beskikbaar gestel het.